**Návrh VZN č. 2/2016**

**o povinnej školskej dochádzke a jej plnení**

Mesto Nováky podľa § 19 a § 20 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, § 5, § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva toto všeobecne záväzné nariadenie, na ktorom sa podľa § 6 ods. 2 a ustanovení § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo Mestské zastupiteľstvo v Novákoch.

# PRVÁ ČASŤ Všeobecné ustanovenia

**Článok 1**

**Účel**

Toto všeobecne záväzné nariadenie (ďalej len VZN) bližšie upravuje práva a povinnosti rodičov alebo inej fyzickej osoby než rodiča, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len zákonný zástupca) navštevujúce školy v zriaďovateľskej pôsobnosti mesta Nováky.

**Článok 2**

**Predmet**

Predmetom tohto VZN je definovanie začiatku povinnej školskej dochádzky, určenie miesta a času zápisu detí na plnenie povinnej školskej dochádzky ako aj pokuta za jej zanedbávanie.

# DRUHÁ ČASŤ

**Článok 3**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole.
2. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť.
3. O odklade začiatku plnenia povinnej školskej dochádzky dieťaťa rozhoduje riaditeľ školy.
4. Povinná školská dochádzka je desaťročná a trvá najviac do konca školského roku, v ktorom žiak dovŕši 16. rok veku, ak zákon neustanovuje inak.

**Článok 4**

**Určenie miesta a času zápisu dieťaťa na plnenie povinnej školskej dochádzky v základnej škole**

Zápis detí sa bude konať :

**a/ miesto zápisu:** Základná škola ul. Pribinova 123/9 Nováky,

elokované pracovisko Základná škola ul. J. C. Hronského 356/2

**b/ termín zápisu:** Zápis sa koná od 01. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.

**c/ čas zápisu: ;** v pracovných dňoch od 12,00 h do 17,00 h

**Článok 5**

**Požadované osobné údaje pri zápise**

Základná škola pri zápise dieťaťa na plnenie povinnej školskej dochádzky vyžaduje osobné údaje

**a/** meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,

**b/** meno a priezvisko, adresa zamestnávateľa, trvalé bydlisko zákonných zástupcov.

**Článok 6**

## Zanedbanie starostlivosti o povinnú školskú dochádzku

V prípade, že si zákonný zástupca nesplní povinnosť prihlásiť dieťa na plnenie povinnej školskej dochádzky, dopustí sa priestupku, za ktorý je možné uložiť pokutu do 331,94 €.

# TRETIA ČASŤ

**Záverečné ustanovenia**

1. Toto VZN bolo schválené MsZ v Novákoch dňa uznesením č.
2. Účinnosť nadobúda 15. dňom odo dňa jeho vyvesenia na úradnej tabuli mesta Nováky, deň vyvesenia ..............
3. Týmto sa ruší VZN č. 6/2008 o povinnej školskej dochádzke a jej plnení.

Zverejnené: Schválené:

Vyhlásené: Účinnosť:

 RNDr. Daniel Daniš

 primátor mesta